CELEX: 62022CN0013
Language: da
Date: 2022-01-05 00:00:00
Title: Sag C-13/22: Anmodning om præjudiciel afgørelse indgivet af Curtea de Apel Piteşti (Rumænien) den 5. januar 2022 — EF, GH og IJ mod KL

10.5.2022   
            
            
               DA
            
            
               Den Europæiske Unions Tidende
            
            
               C 191/9
            
         
      Anmodning om præjudiciel afgørelse indgivet af Curtea de Apel Piteşti (Rumænien) den 5. januar 2022 — EF, GH og IJ mod KL
      (Sag C-13/22)
      (2022/C 191/12)
      Processprog: rumænsk
      
         Den forelæggende ret
      
      Curtea de Apel Piteşti
      
         Parter i hovedsagen
      
      
         Sagsøgere: EF, GH og IJ
      
         Sagsøgt: KL
      
         Præjudicielle spørgsmål
      
      
                  1)
               
               
                  Er princippet om dommeres uafhængighed, der er fastsat i artikel 19, stk. 1, andet afsnit, TEU, sammenholdt med artikel 2 TEU og artikel 47 i Den Europæiske Unions charter om grundlæggende rettigheder, til hinder for en bestemmelse i national ret som artikel 148, stk. 2, i Rumæniens forfatning, således som Curtea Constituțională (forfatningsdomstol, Rumænien) har fortolket den i sin afgørelse nr. 390/2021, hvorefter de nationale retsinstanser ikke længere har beføjelse til at efterprøve, om en bestemmelse i national ret, som Curtea Constituțională (forfatningsdomstolen) har erklæret overensstemmende med forfatningen, er forenelig med EU-retten?
               
            
                  2)
               
               
                  Er princippet om dommeres uafhængighed, der er fastsat i artikel 19, stk. 1, andet afsnit, TEU, sammenholdt med artikel 2 TEU og artikel 47 i Den Europæiske Unions charter om grundlæggende rettigheder, til hinder for en bestemmelse i national ret som artikel 99, litra ș), i Legea nr. 303/2004 privind statutul judecătorilor și procurorilor (lov nr. 303/2004 om statutten for dommere og offentlige anklagere), hvorefter der kan indledes en disciplinærsag og idømmes disciplinære sanktioner med hensyn til en dommer for dennes manglende overholdelse af domme afsagt af Curtea Constituțională (forfatningsdomstolen) i tilfælde, hvor den pågældende dommer skal give EU-retten forrang for begrundelsen i en afgørelse fra Curtea Constituțională (forfatningsdomstolen), idet der herved er tale om en bestemmelse i national ret, der fratager dommeren dennes beføjelse til at anvende en dom fra Den Europæiske Unions Domstol, som den pågældende anser for at have forrang?